Smirivanje na Korejskom poluostrvu
Bivši američki diplomata Bil Ričardson kaže da Severnokorejci preduzimaju korak nazad u dobrom smeru
Pošto je danas stigao u Peking, Ričardson je izrazio nadu da je njegova petonedeljna poseta Pjongjangu otvorila vrata za nastavak razgovora šest strana sa Severnom Korejom. Ričardson je potvrdio ranije izveštaje da su Severnokorejci tokom njegove posete ponudili da prihvate povratak nuklearnih inspektora Ujedinjenih nacija, koje su prošle godine oterali iz zemlje. Takođe su ponudili prodaju izvan zemlje 12 hiljada šipki plutonijuma za gorivo, čime bi se onemogućila njihova upotreba za pravljenje nukleranog oružja. rekao je Ričardson. On je dodao da je stekao utisak da Sever sada želi da krene "u pravom smeru“. U svakom slučaju, američka i južnokorejska vlada ostaju sumnjičave i kažu da čekaju da vide da li će Pjongjang da preduzme pozitivne korake koje obećava. rekao je predstavnik američkog Državnog sekretarijata, Pi Džej Kroli. I Sjedinjene Države i Južna Koreja su istakle da bi Severna Koreja, ako je spremna da dozvoli povratak nuklearnih inspektora, to trebalo da kaže Međunarodnoj agenciji za atomsku energiju, koja sprovodi te inspekcije. Ričardson, koji je boravio u Severnoj Koreji privatno, bivši je američki ambasador u Ujedinjenim nacijama i posetio je tu zemlju u najmanje šest navrata.